ג'אנט מילס

ג'אנט מילס (באנגלית: Janet Mills; נולדה ב-30 בדצמבר 1947) היא עורכת דין ופוליטיקאית אמריקאית מהמפלגה הדמוקרטית, אשר מכהנת מאז ינואר 2019 כמושלת מיין. היא האישה הראשונה שמחזיקה בתפקיד זה. בעבר כיהנה פעמיים כתובעת הכללית של מיין (2009–2011, 2013–2019) וכחברה בבית הנבחרים המקומי.

ביוגרפיה 
מילס נולדה במערב מיין ב-30 בדצמבר 1947. אמה הייתה מורה ואביה היה עורך דין. בצעירותה הייתה משותקת כשנה למיטה בעקבות עקמת חמורה. בשנת 1970 סיימה תואר ראשון באמנויות. בשנים שלאחר מכן מיילס למדה משפטים באוניברסיטת מיין והתמחתה באיגוד האמריקאי לחירויות אזרחיות. לאחר הלימודים עבדה כתובעת הפלילית הראשונה במיין. בשנת 1994 ניסתה מילס להיבחר לבית הנבחרים של ארצות הברית ולהחליף את אולימפיה סנואו, אך נכשלה. בשנת 1998 הקימה את שדולת הנשים של מיין. כארבע שנים לאחר מכן נבחרה לבית הנבחרים של המדינה.

ביולי 2017 הכריזה מילס כי היא מתמודדת לתפקיד המושלת. ביוני 2018 ניצחה בפריימריז הדמוקרטיים, לאחר שקיבלה כ-54% מהקולות. בבחירות אשר נערכו בנובמבר של אותה השנה, מילס קיבלה כ-50.9% מהקולות והיא הושבעה לתפקיד כחודשיים לאחר מכן.

בספטמבר 2019 מילאה מילס את בקשתו של מזכיר האומות המאוחדות אנטוניו גוטרש ונאמה מול העצרת הכללית בנוגע לההתחממות הגלובלית. היא המושלת הראשונה ממיין שנואמת מול קהל זה.

קישורים חיצוניים

 

מושלי מדינות ארצות הברית מהמפלגה הדמוקרטית
מושלי מיין
עורכות דין אמריקאיות
חברי בית המחוקקים של מיין
מושלות מדינות ארצות הברית מהמפלגה הדמוקרטית
אמריקאיות שנולדו ב-1947
אמריקאים שנולדו ב-1947